Габа

**Габа** (, для прастаты завуць **гардкор** — напрамак EDM.

## Паходжаньне
Першаю габа-кампазыцыяй ёсьць (ці гэткаю яе прынята лічыць) *Mescalinum United — We Have Arrived*. Па гучаньні гэтае кампазыцыі можна прасачыць тыя рысы, што надалі габе самастойнасьць ад рэйву.

* **Мэлёдыя**: мэлёдыяй ёсьць мадыфікаваная square-хваля на частаце 1320 Гц — зьмяняе тон з дапамогаю пітчу, гэткія цяжкія для ўспрыманьня вухам частаты таксама выкарыстоўваюцца ў гардкорным ці, калі б існавала такое азначэньне, звышгардкорным напрамку ultranoise, а таксама ў авангардным напрамку puretone; таксама выкарыстоўваюцца перарывістыя сырэны (увогуле, характэрны рэйвавы момант)
* **Бас**: нізкі па частаце, цяжкі
* **Рытм**: відавочна больш павольны, чым у тыповых рэйвавых тэмах, басовая бочка — цяжкая.

Такім чынам, можна зрабіць выснову аб тым, што габа выйшаў з рэйву дзякуючы:
# Далейшым за рэйвавыя экспэрымэнтам з мэлёдыяй
# І што самае галоўнае, цяжкай басовай бочцы і нізкачастотнаму басу на ёй.

## Альтэрнатыўныя найменьні

* У Нідэрляндах (дзе, лічыцца, быў вынайдзены габа) дагэтуль працягваюць называць яго *Gabber house* альбо нават *Hardcore house*; гэтая назва можа як паказваць вытокі напрамку, так і быць адной з частых памылак пры клясыфікацыі напрамкаў электроннае музыкі.
* Відавочнай памылкай падаецца яшчэ адна назва напрамку — *Hardcore techno*, якая была ўведзена дзеля таго, каб разьмежаваць паняцьці *Hardcore (у сэнсе габы)* і *Hardcore (хардкорны панк)* і зьяўляецца яскравым прыкладам нявернага ўжываньня слова *techno* як сыноніма паняцьця *EDM*; да таго ж, нямецкі журнал "" ужываў гэтую назву яшчэ ў канцы 80-х для пазначэньня цяжкага разнавіда *[[EBM]]*, *[[New Beat]] *, *[[Hardcore electro]]*.

## Гучаньне

### Рытм
Габа найперш характарызуецца цяжкай басовай бочкай (15 дБ і вышэй), вельмі часта на яе накладаюць сэмплы рабочых бубнаў прыкладна з тым жа моцам ці вышэйшым. Сам рытм нельга пазначыць як безумоўна прамы. У адну з трох пазыцый, на кожнай чацьвёртай з каторых пастаўлены біт (4-тактовая схема рытму), могуць дадавацца новыя біты або рабочыя бубны.

#### Прыклады
* *DJ Delirium vs. DJ Mad Dog — 357 Bitches*, у гэтай тэме выкарыстоўваецца наступная схема (з выкарыстаньнем даданых басовых бубнаў):
* *Omar Santana — World Domination*, у гэтай тэме — наступная схема (выкарыстоўваюцца даданыя рабочыя бубны):

### Мэлёдыя
Мэлёдыя часьцей за ўсё робіцца з рэзкіх hoovers, ноты практычна заўсёды супадаюць з пазыцыяй басовых бубнаў. Такое спалучэньне мэлёдыі і рытму робіць габу падобнай да вайсковых маршаў.

### Басы
Басам у габе, як і рытму, павялічваюць цяжкасьць. У некаторых тэмах напачатку граюць не пацяжаныя дысторшнам басовая бочка і басы, але потым іх замяняюць цяжкія варыяцыі.

### Чытальніцтва (''[[MCing]]'')
Для габы даволі характэрны рэчытатыў чытальнікаў (*[[MC]]*). Тэксты могуць закранаць розныя палітычныя і сацыяльныя тэмы: нацызм, гомасэксуальнасьць, але чытальнікі могуць толькі бясконца паўтараць назву тэмы ці выкрыкваць нейкія бадзёрыя заклікі і фразы (прыклады: «Face down, hands up, that’s the way we like to fuck —» даволі зьбітая фраза, што выкарыстоўваецца як у габе, так і ў напрамках hard house, booty house; «Hardcore in your fuckin' face!» — з тэмы *Omar Santana, Kim Junior & Ruboy — Hardcore Soldiers*)

## Супярэчлівая рэпутацыя
З-за свайго падабенства да вайсковых маршаў габа вельмі падабаецца футбольным фэнам і нэанацыстам. З-за такое аўдыторыі (хаця, дарэчы, гэта толькі невялікая яе частка) на габу прычапілі кляймо «фашысцкай» музыкі.

## Разнавіды
Разнавіды габы звычайна аддаленыя ад яго. А на некаторыя напрамкі, што лічаць ягонымі разнавідамі, ён звычайна толькі зьдзейсьніў некаторы ўплыў (такія напрамкі ў дужках пазначаюцца зорачкай)
* Непасрэдна сама габа
* Nu skool gabba
* Hardstyle
* Happy gabba — «памерлы» разнавід, які ў сярэдзіне 90-х гадоў выстаўляўся як процілегласьць happy hardcore.
* DHC — у Сеціве можна сустрэць спалучэньне «DHC/Breakcore», гэта значыць, што фэны не бачаць пэўнае розьніцы паміж гэтымі напрамкамі, акрамя што прысутнасьці вакалу ў DHC. Аднак тэмы мэталу з прамой і цяжкай электроннай басовай бочкай таксама ёсьць DHC’ам.(*)
* Breakcore — даволі часта ён падобны да сьпідкору, і таму некаторыя прыхільнікі бачаць брэйккор адначасова разнавідам IDM і габы. Але, насамрэч, толькі ў некалькіх напрамках брэйккору можна ўбачыць нейкую сувязь з габай.(*)
* Індустрыяльны гардкор — напрамак, разьвіцьцё якога ідзе ўразрэз з габай і насустрач uptempo.
* Speedcore — у апошнія часы ягоны тытул найхутчэйшага напрамку ў музыцы можа аспрэчыць breakcore.
* Terror — цяжкі і багаты на жудасныя крыкі разнавід
* Weirdcore — экспэрымэнтальная габа
* 80score — 8bit + габа

### Разнавіды-неадназначасьці
* Speedbass — сынтэтычны разнавід, у якім можна пачуць элемэнты зь любога музычнага напрамку.

## Прыклады
* **Gabba (Hardcore)** — *DJ Delirium vs. DJ Mad Dog — 357 Bitches*
* **Nu style gabba** — *Angerfist — Within The Darkness*
* **Happy gabba** — *Omar Santana — Boy Is Bangin`*
* **DHC** — *Atari Teenage Riot*
* **Breakcore** — *Venetian Snares — All The Children Are Dead*
* **Speedcore** — *Egnal Ramd — B.O.T.T.D.R.O.P.*
* **Terror** — *Mr. Jocker — Zombies Killed My Parents*
* **80score** — *Rockem Sockem Robots — The Goal Is To Push Other Robots' Heads Off, Yo*
* **Weirdcore** — *DJ Madman — Bei Aeh Hardcore Gibts Kein Rhythmus*
* **Speedbass**
* **Індустрыяльны гардкор** — *The Outside Agency & Fracture4 — Macrossed*

## Некаторыя выканаўцы
Пералічаны толькі выканаўцы самога габы.
* American Hardcore Alliance (ЗША)
* Angerfist (Нідэрлянды)
* DJ Delirium (ЗША)
* DJ Promo (Нідэрлянды)
* Neophyte (Нідэрлянды)
* Omar Santana (ЗША)

Катэгорыя:Музычныя жанры